ભૃંગરાજ, ગમીનો છોડ, આમળા, બહેડા, બ્રાહ્મી – આ બધી ઔષધિઓને સરખા ભાગે લેવી. તેને અધકચરી ખાંડવી. ચારસો ગ્રામ ભુક્કો હોય તો તેમાં દોઢ લીટર પાણી નાખી ધીમા તાપે ઉકાળવું. અડધું પ્રવાહી બળી જાય ત્યાં સુધી ઉકાળવું. પછી ઉપરની જ ઔષધિઓના ૧૦૦ ગ્રામ પાવડરમાં થોડું પાણી નાખી પેસ્ટ (લુગદી) બનાવવી. ઔષધિઓની લુગદી, ગાળેલું પ્રવાહી અને ૪૦૦ ગ્રામ કોપરેલ તેલ – આ બધાને ફરી ઉકાળવું. પ્રવાહી સંપૂર્ણ બળી જાય ત્યારે લુગદીને ચમચા વડે બહાર કાઢી ઠંડુ પડે ત્યારે હાથમાં લઇ ગોળી કે દિવેટ વાળવાનો પ્રયત્ન કરવો. જો હથેળીમાં પેસ્ટ ચીટકી જાય તો સમજવું કે હજુ તેમાં પાણીનો ભાગ છે, તો ફરી ઉકાળવા મુકવું. અને થઇ ગયા પછી ગાળીને બોટલમાં ભરી દેવું.